Document ID: 31989R2351

*****
ΚΑΝΟΝΙΣΜΟΣ (ΕΟΚ) αριθ. 2351/89 ΤΗΣ ΕΠΙΤΡΟΠΗΣ
της 28ης Ιουλίου 1989
που τροποποιεί τον κανονισμό (ΕΟΚ) αριθ. 441/88 περί λεπτομερειών εφαρμογής για την υποχρεωτική απόσταξη που προβλέπεται στο άρθρο 39 του κανονισμού (ΕΟΚ) αριθ. 822/87 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1236/89 (2), και ιδίως το άρθρο 39 παράγραφος 9,
Εκτιμώντας:
ότι ο κανονισμός (ΕΟΚ) αριθ. 2179/83 του Συμβουλίου της 25ης Ιουλίου 1983 για τον καθορισμό των γενικών κανόνων σχετικά με την απόσταξη των οίνων και των υποπροϊόντων οινοποιήσεως (3), τροποποιήθηκε τελευταία από τον κανονισμό (ΕΟΚ) αριθ. 2505/88 (4)· ότι η τροποποίηση αυτή ακυρώνει ορισμένες διατάξεις σχετικά με τους όρους της πληρωμής των ενισχύσεων που θεσπίσθηκαν προηγουμένως από τον κανονισμό (ΕΟΚ) αριθ. 441/88 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1569/88 (6), και συνεπώς θα πρέπει να προσαρμοστεί ο κανονισμός (ΕΟΚ) αριθ. 441/85 προβλέποντας μεταξύ άλλων τη σύσταση εγγυήσεως στις περιπτώσεις που δεν είναι διαθέσιμες ορισμένες αναγκαίες αποδείξεις για την καταβολή της ενισχύσεως·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 441/88 τροποποιείται ως εξής:
1. Στο άρθρο 16 οι παράγραφοι 2 κα 3 αντικαθίστανται από το ακόλουθο κείμενο:
«2. Ο αποσταγματοποιός που προτίθεται να επωφεληθεί της ενισχύσεως που αναφέρεται στην παράγραφο 1 υποβάλει την αίτηση και τα έγγραφα που αναφέρονται στο άρθρο 17 του κανονισμού (ΕΟΚ) αριθ. 2179/83 το αργότερο στις 31 Δεκεμβρίου που έπεται της εν λόγω περιόδου.
3. Η προσκόμιση της αποδείξεως που αναφέρεται στο άρθρο 17 παράγραφος 1 στοιχείο γ) του κανονισμού (ΕΟΚ) αριθ. 2179/83 μπορεί να αντικατασταθεί από την απόδειξη συστάσεως ενισχύσεως υπέρ του οργανισμού παρεμβάσεως. Η εγγύηση αυτή ισούται με το 110 % της ζητούμενης ενισχύσεως.
Στην περίπτωση που αναφέρεται στο πρώτο εδάφιο, η απόδειξη ότι ο αποσταγματοποιός πλήρωσε το σύνολο της τιμής αγοράς που αναφέρεται στο άρθρο 13 προσκομίζεται στον οργανισμό παρεμβάσεως το αργότερο στις 31 Μαρτίου που έπεται της εν λόγω περιόδου. Το αργότερο τρεις μήνες μετά την προσκόμιση της αποδείξεως αυτής ο οργανισμός παρεμβάσεως αποδεσμεύει την εγγύηση.
Εάν η απόδειξη που αναφέρεται στο δεύτερο εδάφιο υποβάλεται μετά τις 31 Μαρτίου αλλά πριν από την 1η Ιουνίου του επομένου έτους και η καθυστέρηση αυτή δεν οφείλεται σε σοβαρή αμέλεια του αποσταγματοποιού, ο οργανισμός παρεμβάσεως αποδεσμεύει το 80 % της εγγυήσεως.
Σε όλες τις άλλες περιπτώσεις η εγγύηση παρακρατείται.
4. Όταν από την απόδειξη που αναφέρεται στο άρθρο 17 παράγραφος 1 στοιχείο γ) του κανονισμού (ΕΟΚ) αριθ. 2179/83 προκύπτει ότι δεν τηρήθηκε η προθεσμία που προβλέπεται στο άρθρο 13 παράγραφος 2 του παρόντος κανονισμού αλλά η καθυστέρηση δεν υπερβαίνει 30 ημέρες, η ενίσχυση που καταβάλλεται στον αποσταγματοποιό μειώνεται κατά 20 %. Αν η καθυστέρηση υπερβαίνει τις 30 ημέρες δεν καταβάλλεται καμία ενίσχυση.
5. Εάν διαπιστωθεί ότι ο αποσταγματοποιός δεν πλήρωσε την τιμή αγοράς στον παραγωγό, ο οργανισμός παρεμβάσεως καταβάλλει στον παραγωγό πριν από την 1η Ιουνίου της περιόδου που έπεται εκείνης της παραδόσεως του οίνου ποσό ίσο με την ενίσχυση ενδεχομένως μέσω του οργανισμού παρεμβάσεως του κράτους μέλους του παραγωγού.
2. Στο άρθρο 17:
- στην παράγραφο 1 πρώτο εδάφιο, η ημερομηνία «31 Οκτωβρίου» αντικαθίσταται από την ημερομηνία «30 Νοεμβρίου»,
- η παράγραφος 2 αντικαθίσταται από το ακόλουθο κείμενο:
«2. Η τιμή που θα πληρωθεί στον αποσταγματοποιό από τον οργανισμό παρεμβάσεως για τα παραδιδόμενα προϊόντα καθορίζεται κατά την έναρξη της αποστάξεως που αναφέρεται στο άρθρο 39 του κανονισμού (ΕΟΚ) αριθ. 822/87. Εάν ο αποσταγματοποιός δεν έχει επωφεληθεί της ενισχύσεως, με την επιφύλαξη των αναγκαίων προσαρμογών εφαρμόζονται οι διατάξεις του άρθρο 16 παράγραφοι 2 έως 5.
Όταν με την απόδειξη που αναφέρεται στο άρθρο 17 παράγραφος 5 στοιχείο γ) του κανονισμού (ΕΟΚ) αριθ. 2179/83 φαίνεται ότι δεν τηρήθηκε η ημερομηνία που προβλέπεται στο άρθρο 13 παράγραφος 2 αλλά η καθυστέρηση αυτή δεν υπερβαίνει 30 ημέρες, η τιμή που θα πληρωθεί στον αποσταγματοποιό για την αλκοόλη που παραδίδει μειώνεται κατά 20 %. Δεν καταβάλλεται κανένα ποσό για την αλκοόλη εάν η καθυστέρηση υπερβαίνει τις 30 ημέρες.»
- Η παράγραφος 4 δεύτερο εδάφιο διαγράφεται.
3. Στο άρθρο 18 παράγραφος 5 το δεύτερο εδάφιο αντικαθίσταται από το ακόλουθο κείμενο:
«Για να επωφεληθεί της ενισχύσεως ο παραγωγός υποβάλλει το αργότερο στις 31 Δεκεμβρίου στον αρμόδιο οργανισμό παρεμβάσεως αίτηση επισυνάπτοντας την απόδειξη της συστάσεως της εγγυήσεως που αναφέρεται στο άρθρο 26 παράγραφος 4 του κανονισμού (ΕΟΚ) αριθ. 2179/83.»
4. Το άρθρο 18 παράγραφος 6 αντικαθίσταται από το ακόλουθο κείμενο:
«6. Με την επιφύλαξη του άρθρου 23 του κανονισμού (ΕΟΚ) αριθ. 2179/83, η ενίσχυση αποδεσμεύεται εάν εντός του δωδεκαμήνου που έπεται της υποβολής της αιτήσεως προσκομίζονται στον αρμόδιο οργανισμό παρεμβάσεως τα έγγραφα που αναφέρονται στο άρθρο 17 του κανονισμού (ΕΟΚ) αριθ. 2179/83.
Η ενίσχυση αποδεσμεύεται κατ' αναλογία των ποσοτήτων για τις οποίες προσκομίζονται τα έγγραφα.
Όταν από την απόδειξη που αναφέρεται στο άρθρο 26 παράγραφος 4 τέταρτο εδάφιο δεύτερη περίπτωση του κανονισμού (ΕΟΚ) αριθ. 2179/83 φαίνεται ότι δεν τηρήθηκε η προθεσμία που προβλέπεται στο άρθρο 13 παράγραφος 2 αλλά η καθυστέρηση δεν υπερβαίνει τις 30 ημέρες, το ποσό που αποδεσμεύεται ισούται με το 80 % της εγγυήσεως. Η εγγύηση παρακρατείται αν η καθυστέρηση αυτή υπερβαίνει τις 30 ημέρες.
Εάν διαπιστωθεί ότι ο παραγωγός του αλκοολωμένου οίνου δεν πλήρωσε την τιμή αγοράς στον παραγωγό, ο οργανισμός παρεμβάσεως καταβάλλει στον παραγωγό πριν από την 1η Ιουλίου της περιόδου που έπεται εκείνης της παραδόσεως του οίνου ποσό ίσο με την ενίσχυση ενδεχομένως μέσω του οργανισμού παρεμβάσεως του κράτους μέλους του παραγωγού.»
5. Το άρθρο 19 παράγραφος 1 αντικαθίσταται από το ακόλουθο κείμενο:
«1. Τα κράτη μέλη ανακοινώνουν στην Επιτροπή συγχρόνως με τις πληροφορίες που αναφέρονται στο άρθρο 20 του κανονισμού (ΕΟΚ) αριθ. 2179/83 τις ποσότητες επιτραπεζίου οίνου και αλκοολωμένου οίνου που αποστάχθηκαν βάσει της αποστάξεως που αναφέρεται στο άρθρο 39 του κανονισμού (ΕΟΚ) αριθ. 822/87, κατανεμημένες ανάλογα με το χρώμα.»
Άρθρο 2
Ο παρών κανονισμός αρχίζει να ισχύει την 1η Σεπτεμβρίου 1989.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιουλίου 1989.

Labels: 3
17